JohanHeinsen/ENO huggingface dataset:
Aarhuus Stifts-Tidende, 1847-01-20
En Aften sidste Sommer blev et Fruentimmer paa Hjørnet af Frederiksberggaden og Nytorv overkjørt af den herfra til Kallundborg afgaaende Diligence. Hjulene gik over begge hendes Been. Hun blev strax bragt paa Hospitalet, men der gik Koldbrand i Saarene, som kort efter havde hendes Død til Følge. J den Anledning tiltaltes den Postillon, der havde kjørt Diligencen. Da imidlertid Postconducteuren, der havde siddet ved Siden af den Tiltalte, bevidnede, at denne ikke havde kjørt stærkere end Postvæsenets Karle pleiede at kjøre her i Staden, og flere Andre erklærede, at han vel havde kjørt lidt stærkere end i Luntetrav, men dog i det Hele sindigt, saa blev den tiltalte Postillon frikiendt. (Aftenbl.)
Aarhuus Stifts-Tidende, 1847-01-20
En juridisk philosopherende Professor, fortæller "Corfaren, har i denne Tid gjort den mærkelige Opdagelse, over hvis practiske Anvendelighed han nu er færd med at gjøre Experimenter: at naar en Gjæld er over 20 Aar gammel, behøver man ikke at betale den. "Corfaren" lover Opdageren, at han skal blive virkelig Finantsraad, naar han godtgiør, at Opdagelsen ogsaa lader sig anvende paa vor Statsgjæld og paa de slesvigholsteenske Fordringer, hvilke som bekjendt begge ere over 20 Aar gamle.
Aarhuus Stifts-Tidende, 1847-01-20
- Det Priceske Selskab, som ikke maa forvexles med Brødrene Prices her bekjendte Selskab, ventes snart hertil Staden, da det skal være engageret til at give Forestillinger paa Casinos Theater. – Violinisten Ernst, der fra en foregaaende Vinter er det kjøbenhavnske musikelskende Publikum i kjær Erindring, ventes ogsaa om kort Tid hertil.
Aarhuus Stifts-Tidende, 1847-01-20
Stændervalgene for Kjøbstædernes 9de Valgdistrict, (Nakskov, Rødby og Maribo) ere fuldbyrdede.
Aarhuus Stifts-Tidende, 1847-01-20
Boghandler Thierry i Nakskov valgtes til Deputeret med 130 St. og Cand. juris Hother Hage til Suppleant med 93 St. Næst efter disse Mænd havde Procurator Bonnezen i Nakskov de fleste Stemmer. Ved Valgets Begyndelse i den sidste By (Maribo) stod Bonnezen øverst med sine 89 Stemmer; dernæst Thierry og Hage. Da traadte Maribo op i en stærk og fast sluttet Colonne og gav Sagen et forandret Udseende. Af 55 valgberettigede Borgere mødte 49, der Alle uden Undtagelse gave deres Stemmer til Boghandler Thierry og Cand. Hage, der saaledes bleve de Seirende. Vel har Hs. Kgl. H. Kronprindsen – skrives derfra Fyen opfordret Sogneforstanderne til, i hvert Sogn at opmuntre Beboerne til et frivilligt Sammenskud af Korn, for til moderate Priser at udsælges til Sognets Trængende, men denne Foranstaltning har ikke havt noget heldigt Udfald. Vel gives der enkelte Sogne, hvor Hensigten er opnaaet; men blev en Fortegnelse optaget over samtlige Landets Communer, hvormeget der i hvert Sogn, i Forhold til de Trængendes Antal, var antegnet til dette Øiemed, vilde det vist befindes, at der var saare mange Steder, hvor der var ydet saa Lidet, at det næppe kunde komme i Betragtning, og endnu mindre afhjælpe den almindelige Trang, saa det i saadanne Sogne er meget sandsynligt, hvis nærværende Kornpriser blive staaende, at Nød og Mangel i høi Grad ville indfinde sig. Og det var jo sørgeligt, især i et Aar, hvor der strømmer saa mange Penge ind i Landet for Korn, saameget mere som Nøden var saa let at afhjælpe, ved blot at sælge nogle Tønder Korn for samme Priis, som i nogle af de foregaaende Aar, naar blot Alle vare enige og velvillige. Det vilde jo dog ikke skade Nogen, at lade sig antegne for en Skjæppe Rug og en Skjeppe Byg af hver Tønde Hartkorn, for at udsælges til eget Sogns Fattige til en billig Priis, da de for alt det øvrige Korn erholde en usædvanlig Jndtægt. Noget maa der gjøres i saadanne Sogne, hvor manikke vil gaae ind derpaa, og i saa Fald vides ikke noget bedre Raad at anbefale, end at ethvert Sogneforstanderskab, efter Jndstilling, maatte bemyndiges til at udskrive indtil en Skjeppe Rug og en Skp. Byg af hver Tde. Htk. hos alle dem, som ansaaes for at have Korn at sælge, for at oplægges og udsælges efter Forstanderskabets Bestemmelse til de Trængende for en Middelpriis efter 10 Aars Capitelstaxt.
Aarhuus Stifts-Tidende, 1847-01-20
Den 13de Januar havde i Kiel udbredt sig den Efterretning, at det slesvig-holsteen-lauenborgske Cancelli havde givet Ordre til at sætte Overrets-Advocat Beseler i Slesvig og Dr. Lorenzen i Kiel under Fiskalens Tiltale, for deres ved Folkeforsamlingen i Neumünster den 20de Juli 1846 udviste Virksomhed (Første var nemlig Forsamlingens Præsident; Sidste Forfatter til den der antagne Adresse til de holsteenske Stænder), samt at der tillige herom var gjort Meddelelse til de forskjellige Valgcollegier i Hertugdømmerne, med Opfordring til, som Følge deraf at udstryge Hr. Beselers Navn af Valglisten for Staden Slesvig. Da Hr. Beseler nu netop var tilstede i Kiel i disse Dage ved Omslaget, saa har denne Anklage rimeligviis bidraget til at fremskynde den Beslutning hos et stort Antal derværende Studenter og Borgere, med hvem ogsaa mange tilstedeværende Fremmede forenede sig, ved et Hoch at bringe ham Bevidnelsen af den almindelige Høiagtelse. En tæt sammentrængt Skare af flere tusinde Mennesker drog altsaa den 13de om Aftenen, syngende Visen: "Schleswig=Holstein meerumschlungen!" ud til Hr. Beselers Vaaning i Forstaden, og efterat en Student her havde udbragt det besluttede Hoch for Beseler, takkede denne i et længere Foredrag, der sluttede med et Hoch for en slesvig-holsteensk Forfatning med afgjørende Stemme ved Lovgivning og Skattebevilling; thi den nærværende Stænderforfatning gav i ingen Henseende tilfredsstillende, Garantier. En saadan schleswig-holsteinsk Constitution maatte man med alle lovlige Midler og med mandigt Mod stræbe efter at opnaae! Derefter drog Størstedelen af den udenfor Beselers Vaaning forsamlede Mængde, i Begyndelsen under den største Rolighed, over den saakaldte gamle Vold til Skomagergaden, hvor den kgl. Commissarius ved sidste slesvigske Stænderforsamling, Regjeringspræsident v. Scheel, der samme Dags Eftermiddag var indtruffen til Kiel, logerede hos sin Svoger, Capt. v. Michelsen. Udenfor dennes Huus gjorde Folkemassen Holdt og gav sit Mishag imod Hr. v. Scheel tilkjende ved Piben og Raaben; men næsten til samme Tid indtraf ogsaa en Afdeling Soldater, som under en Politibetjents Anførsel søgte at drive Mængden fra hinanden, og, da dette ikke lykkedes med det Gode, uddeelte Kolbestød til Høire og Venstre, hvorved flere Mennesker bleve slagne til Jorden og een Mand, Advocat Dr. Cornils fra Garding, en Mand allerede tilaars, der blot skal have været tilstede som Tilskuer ved det beselerske Hoch og uvilkaarlig være revet med af Folkemassen til det michelsenske Huus, betydeligt qvæstedes. Mængden drog derefter en Tidlang omkring i Gaderne, songende: "Schleswig-Holstein meerumschlungen; Jmidlertid blev der blæst Allarm og hele Jægerba tillonen samledes; men videre Excesser fandt ikke Sted. Man dadler almindeligt, at den først virksomme Troppeafdeling, der angives til 40 Mand, ikke var anført af nogen Officier, men blev af en Politibetjent beordret til Angreb, uden at der til Folkemængden var forudgaaet nogen formelig Opfordring om at skilles ad(Kieler Correspd. Bl. og Hmb. Brsh.)
Aarhuus Stifts-Tidende, 1847-01-20
Hvorledes Valgene ville blive i de nordslesvigske Landdistricter er endnu tvivlsomt, Slesvigholstenerne have det forud, at deres Candidater ere i Besiddelse af størst Dannelse; men vi ville haabe, at de flesvigske Bønder ikke lade sig dupere deraf, men vel erindre, at den første Artikel i en Slesvigholsteners Catechismus er, at den danske Nationalitet bør udryddes, og det vilde dog være en stor Taabelighed af danske Mænd at sende en Mand, der bekjender sig til en slig Anskuelse, som sin Repræsentant til Stænderne. Den vakkre, frisindede og uafhængige Nis Lorenzen vil rimeligviis blive gjenvalgt; derimod hedder det i Efterretninger fra Slesvig, at det er tvivlsomt, om Laurids Skau vil blive valgt. (L. F. Av.)
Aarhuus Stifts-Tidende, 1847-01-20
Bønderne her i Amtet – skrives der fra Haderslev – ere meget spændte paa Udfaldet af Valget i Haderslev. De have med Forbauselse seet, hvorledes et stort Antal Borgere, deriblandt mange danske Mænd, for kort siden indsendte en Petition til Stænderforsamlingen om, at vi maatte blive indlemmede i det tydske Forbund, med andre Ord: at Bøndernes Sønner maae bevises den Naade, at kaldes til Tydskland, og her blive slagtede, hvergang Bayern, Baden, Rhin landene eller Posen angribes af en fransk, italiensk eller russisk Erobrer. Denne Petition har vakt Forbittrelse blandt Bønderne, de havde ikke troet, at Borgerne inde i Byen kunde begaae en saadan Riddingsstreg mod Landet. De agte derfor, herefter at holde mere Øie med Byen, og ville, hvis Valget falder paa slesvigholsteenske Advocater eller Embedsmænd, danne Foreninger, som hverken ville gavne Byen eller den enkelte Borger, der hidtil har ladet sig bruge som Redskab i Rigets Fjenders Hænder. Losse- og Ladepladsen ved Heilsminde, beliggende omtrent midt imellem Haderslev og Kolding, har fra de ældste Tider været bekjendt som en god, af Naturen dannet Havn, med en ypperlig Beliggenhed, i det kornrige Tyrstrup Herred. Da den 3/4 Miil derfra beliggende By Christiansfeldt anlagdes, benyttede man og saa Heilsminde som Losse- og Ladeplads for bemeldte By, og en stor Deel af Materialerne til dens Bygninger bleve her udlossede. Seenere har denne Plads, paafaldende nok, ikke været benyttet af Brødremenigheden, hvorimod de Handlende, især fra Haderslev, Kolding og Assens, i de senere Aar have vidst at bruge den til Udskibning af Korn, Raps osv. Det maa vist være af Jnteresse for Landmanden i Tyrstrup Herred at erfare, at en Søn af Kbm. Petersen i Flensborg nu paatænker, hvis den allerh. Tilladelse dertil kan erholdes, at anlægge og drive en Handel med Landets raae Producter, samt Trælast, i Nærheden af Heilsminde Losse- og Ladeplads, ligesom han ogsaa agter at drive et i Nærheden deraf beliggende stort Teglværk.
Aarhuus Stifts-Tidende, 1847-01-20
En Bonde i Fyen, Huusmand Søren Pedersen i Vraabe, har i sin Jordlod fundet en aldeles fuldstændig Guld=Halsring, som er bleven indsendt til det kgl. Museum for nordiske Oldsager, der har ladet Finderen udbetale Guldets Værdi med 215.
Aarhuus Stifts-Tidende, 1847-01-20
J Faaborg døde forleden Aften en Daglønner, og Natten efter hans Kone. De begravedes Begge paa samme Dag da de skulde have feiret deres Guldbryllup. (H. Av.)
Aarhuus Stifts-Tidende, 1847-01-20
Nytaarsdag modtog Sognefoged og Dannebrogsmand P. Jacobsen i Billum (Ribe Stift) et smukt Beviis paa Sognebeboernes Hengivenhed og Erkjendtlighed. J en Række af 43 Aar har han været Sognefoged (fra sit 19de Aar havde han været Faderens Medhjælper som const. Sognefoged), og derhos tillige Lægdsmand, Skole, Fattig- og Sogneforstander samt Medlem af Amtsraadet, ligesom han ogsaa har indtaget en hæderlig Plads i Folkeraadet, hvor han i det sidste Sexennium har mødt hver Gang som Deputeret og været Medlem af flere Comiteer, navnlig i Værnepligtssagen. Sognets Beboere erkjendte, at denne Mand havde billigt Krav paa deres Taknemlighed, og for at give ham et Beviis derpaa, overraktes ham Nytaarsdag et Guld Cylinder=Uhr, hvilket blev ham, paa Beboernes Vegne, overleveret af Præsten efter endt Gudstjeneste, i den talrigt forsamlede Menigheds Nærværelse, udenfor Kirken, i hvilken han for 62 Aar siden var bleven døbt paa den samme Dag. Synlig rørt over dette uventede Beviis paa Beboernes Velvillie for ham, takkede han disse med Ord der udgik fra Hjertet og talede til Hjertet. To Gange tidligere har denne meer end almindeligt oplyste Bonde været hædret, nemlig i 1829 med et Bæger fra det kgl. danske Cancelli for gavnlig Daad og 1834 med Dannebrogsordenen.
Aarhuus Stifts-Tidende, 1847-01-20
Den 7de Januar om Aftenen afbrændte Anders Vodders Gaard i Apterp, Brede Sogn, tilligemed Korn, Hø, 14 Fæcreature og 11 Faar, samt en stor Deel Jnd- og Udbo. Jlden opkom i Laden, og antages at være paasat.
Aarhuus Stifts-Tidende, 1847-01-20
Oversigt over de jydske Stænderdeputeredes Virksomhed i Forsamlingen 1846. Alders præsidenten Justitsraad Fjelstrup har været Medlem af 3 Comiteer, Referent i 1, havt Ordet 36 Gange, samt holdt en Jndlednings- og 1 Slutnings-Tale, Stiftamtmand Rosenørn Medl. af 3 Com., Ref. i 1, havt Ordet 24 G., Kammerherre, Benzon Medl. af 2 Com., Ref. i 1, havt Ordet 11 G., Justitsr. Estrup Medl. af 8 Com., Ref. i 6, havt Ordet 41 G., Kammerh. Krieger Medl. af 3 Com., Ref. i 1, havt Ordet 14 G., Biskop Tage Müller Medl. af 9 Com., Ref. i 1, havt Ordet 35 S., Professor Larsen (Forsamlingens Vicepræsident) Medl. af 11 Com., Ref. i 4, havt Ordet 35 G., Overretsprocurator Jespersen Medl. af 9 Com., Ref. i 6, havt Ordet 78 S., Kjøbmand, Redacteur Røe Medl. af 7 Com., Ref. i 2, havt Ordet 148 S., Justitsr. Fleischer Medl. af 5 Com., Ref. i 1, havt Ordet 35 S., Cancelliraad Funder Medl. af 9 Com., Ref. i 1, havt Ordet 18 S., Apotheker Køster Medl. af 5 Com., Ref. i 1, havt Ordet 30 S., Kammerraad Aagaard Medl. af 5 Com., Ref. i 3, havt Ordet 23 G., Cancelliraad Jngerslev Medl. af 6 Com., Ref. i 3, havt Ordet 68 S., Stiftamtmand Rosenkrantz, Medl. af 4 Com., Ref. i 2, havt Ordet 52 G., Kammerh. Lüttichau Medl. af 3 Com., Ref. i 2, havt Ordet 44 G. Justitsraad With Medl. af 7 Com., Ref. i 2, havt Ordet 50 S., Overkrigscommissair Holst Medl. af 4 Com., Ref. i 1, havt Ordet 39 G., og Fabrikeier Bruun Medl. af 9 Com., Ref. i 1, havt Ordet 27 G. Følgende Medlemmer have ikke havt Referat: Provst Møller Medl. af 3 Com., havt Ordet 6 G., Kjøbm. Buchwaldt, Medl. af 1 Com., havt Ordet 9 G., Kjøbm. Møller Medl. af 1 Com., havt Ordet 27 G., Oliemøller Schytte Medl. af 5 Com., havt Ordet 36 G., Justitsr. Rummelhoff Medl. af 2 Com., havt Ordet 36 G., Fabrikant Dalgas Medl. af 1 Com., havt Ordet 19 G., Ritmester Friis Medl. af 5 Com., havt Ordet 19 G., Kammerraad Schjøtt Medl. af 1 Com havt Ordet 22 S., Godseier Nyholm Medl. af 8 Com., havt Ordet 36 G., Kammerh. Skeel Medl. af 4 Com., havt Ordet 5 S., Proprietair Weinschenck Medl. af 4 Com., havt Ordet 30 G. Justitsraad Fønss Medl. af 1 Com., havt Ordet 1 G., Kammerraad Grønbeck Medl. af 1 Comm., havt Ordet 8 S., Godsforv. Hjort Medl. af 2 Com., havt Ordet 24 S., Proprietair Klingenberg Medl. af 1 Com., havt Ordet 18 S., Proprietair Jensen Medl. af 2 Com., havt Ordet 36 G., Krigsassessor Secher Medl. af 1 Com., havt Ordet 3 G., Proprietair Vandborg Medl. af 1 Com., havt Ordet 14 Gg., Gaardeer Blak Medl. af 1 Com., havt Ordet 27, Jnspecteur BetzerMedl. af 3 Com., havt Ordet 7 S., Proprietair Boserup Medl. af 2 Com., havt Ordet 20 G., Gaardeler Kirk Medl. af 4 Com., havt Ordet 35 G., Sognefoged Jacobsen Medl. af 6 Com., havt Ordet 20 G., Kammerraad v. Støcken Medl. af 3 og Kammerraad Ravn af 1 Com., have ikke havt Ordet i Forsamlingen. Efterstaaende Medlemmer have ikke deeltaget i nogen Comitee: Justitsraad Tang havt Ordet 20 G. Selveier Lydersen 48 S., Justitsraad Reiersen 23 G., Kæmner Wulff 14 G., Gaardeler Østergaard 4 G., Exam. jur. Simonsen og Gjæstgiver Thomsen hver 2 S., Proprietair Plesner og Gaardeler Ostenfeldt hver 1 Gang.
Aarhuus Stifts-Tidende, 1847-01-20
Det den jydske Stænderforsamling forelagte Udkast til en Anordning om Trykkefriheden havde til Hoved Jndstilling fra Comiteen: "at Forsamlingen, saafremt det foreløbige Gjennemsyn af Blade og Skrifter ikke ophæves, paa det Jndstændigste vil fraraade Udkastets Emanation som Lov.
Aarhuus Stifts-Tidende, 1847-01-20
Jfølge en Overeenskomst imellem flere vælgere og Jkke-Vælgere fra forskjellige jydske Byer blev den 17de d. M. afholdt et Møde i Hobro i Anledning af de forestaaende Stændervalg i Kjøbstædernes Valg classe, til hvilket Følgende havde indfundet sig: fra Aalborg Procurator Møller, Tobaksfabriqueur Obel, Kjøbmand Bernh. Röe og Kæmner Wulff fra Randers Kjøbmand H. N. Bay, Adjunct Dorph.
Aarhuus Stifts-Tidende, 1847-01-20
Kjøbmændene Jacoby og Chr. Jensen, Apotheker Køster, Kjøbmand Melchiorsen, Overlærer Mørch og Kjøbmand J. Roe, fra Viborg Adjunct Bahnsen, Kjøbmand Boje, Fabrikeier Bruun, Kjøbmand Buchwaldt, Consul Jensen, Landsoverretsprocurator Jespersen, og Overlærer Mag. art. Wesenberg, fra Hobro Kjøbmændene Brasch og Frankel, Consul Sørensen og pract. Læge, Cand. med. & chirur. Ulrich. Efter foregaaende Discussion blev foretagen Afstemning over Valgbare, der bragtes i Forslag til Deputeretvalg, og af hvilke Følgende havde over Halvdelen af de Mødendes Stemmer: Professor Schouw i Kjøbenhavn. Oliemøller Schytte i Horsens, Procurator Jespersen i Viborg, Apotheker Køster i Randers, Kjøbmand Bernh. Ree i Aalborg, Justitsraad Fleischer i Aarhuus, Kjøbmand Buchwaldt i Viborg, Procurator Olsen i Randers, Fabrikant Dalgas i Veile, Kæmner Wulff i Aalborg, Procurator B. Christensen i Kjøbenhavn, Kjøbmand S. Hagemann i Viborg, Overkrigscommissair Holst i Horsens, Kammerraad Petersen i Mariager, ligesom ogsaa, ved særskilt Afstemning, derefter med absolut Majoritet Følgende foresloges til Suppleant valg:
Aarhuus Stifts-Tidende, 1847-01-20
Cancelliraad Herredsfoged Finsen i Aarhuus, Kjøbmand Høyer i Horsens, Procurator Møller i Aalborg, Kjøbmand Hammershøi i Aarhuus, Kjøbmand Sandberg i Viborg. et turde være overflødigt, hertil at knytte den bemærkning, at nærværende Offentliggjørelse af det afholdte Mødes Resultat naturligviis ikke har til Hensigt, at foregribe nogen Vælgers Anskuelse, men kunat henstille Frugten af den foregaaede fælleds Overveielse til Vælgernes Opmærksomhed. (Md.)
Aarhuus Stifts-Tidende, 1847-01-20
Krigstuen har ogsaa begyndt at blusse i Liim fjordens ellers fredelige Farvande. J Løverdags leveredes et stort Søslag imellem Nykjøbings og Landets Aalestangere paa Fuur Bredning. Vore uforfærdede Søfolk aabnede Bataillen og bidroge væsentlig til en fuldstændig Seier over den 3 Gange saa stærke Fjende, som flygtede i den vildeste Uorden. Saavidt vides ere ingen Døde blevne paa Pladsen; de Saaredes Antal er ubekjendt. (Thst. Av.)"Toldvæsenet i Slagterkløer. Under denne Overskrift læses i Hjørring Avis fra Frederikshavn: "Jgaar Aftes geraadede 2 af vore, ellers meget humanne og fredelige Toldbetjente, i en temmelig haardnakket Fægtning med ikke mindre end 3 saakaldte Landsbyslagtere. Da disse nemlig omtrent Kl. 10 1/2 forlode Byen, fandt de sig utilfredse med, at den posthavende Bombetjent, der nylig havde lagt sig til Ro, ikke paa deres første Anraab, opfyldte sin Function, at aabne dem Bommen, og gav – efter Sigende. - deres Vrede Luft i drøie Udladelser, Da imidlertid en patrouillerende Toldbetjent kom til og søgte at berolige Gemytterne ved sin Formening, at der ufeilbarligt strax vilde blive aabnet for dem, synes denne Trøst snarere at have opflammet disse i blodige Foretagender øvede Personer, idet Chefen for dette lille krigerske Corps anfaldt Toldbetjenten med saa voldsom ne Slag i Hoved og Ansigt med sin Knippel, at han vist i længere Tid vil behøve Lægehjælp. Som Hovedmanden for denne Voldsgierning nævner man en vis Christen Nielsen af Elling Sogn, bekjendt af tidligere Meriter af lignende Natur.
Aarhuus Stifts-Tidende, 1847-01-20
Ved Frederikshavns Hjemtingsret er afsagt Dom i den bekjendte Vexelsag, hvorefter Sømand Sand af Lønstrup idømtes 4 Aars Tugthuusstraf, Privatskriver Hundrup af Hjørring 4 Gange 5 Dages Vand og Brød, samt Kirkesanger og Skolelærer, Swirkjer 50 Rbd. Mulct. (Hjørr. Av.)
Aarhuus Stifts-Tidende, 1847-01-20
For omtrent 4 Uger siden gik en Ungkarl, ved Navn Ole Christensen Walbjørn af Hammershøi, om Aftenen ud, for at aflevere nogle Sengeklæder, han havde leiet. Disse havde han pakket ind i en Pose, og da nu netop Toldvæsenet fra Viborg tilfældigviis paa samme Tid inqvirerede i Landsbyen efter Brændeviinstøi, havde en Underbetjent bemærket bemeldte Karl, og satte efter ham, i Forening med en anden Betjent, idet de vel antoge Karlen for en omvandrende Bissekræmmer. Karlen forstærkede nu sin Gang, da han ikke begreb, Hvad der var paafærde, og blev desuden overmaade bange, da han hørte den ene Betjent tilraabe den anden: "Skyd paa ham med Pistolen, hvis han ikke vil staae stille!" Jmidlertid traf Karlen, efter Aftale den foregaaende Aften, paa en anden Fyr fra Landsbyen, som var ude, for at see til en henlagt Rævesax, og det skal nu være kommen til Klammeri imellem Betjentene og Karlene, hvorpaa En af hine, Thomsen fra Viborg, bibragte Ole Wal bjørn et rædsomt Stik eller Snit over Haandledet med en Kniv og overskaar ham Pulsaaren. Den Saarede blev ledsaget til et Huus, hvor Blodet var nærved at forløbe ham; siden førtes han til Viborg og indlagdes paa Sygehuset, hvor han for Tiden udstaaer de skrækkeligste Smerter, da han er bleven opereret flere Gange, og der er Fare for hans Liv. (Rd. Av.)
Aarhuus Stifts-Tidende, 1847-01-20
Fra Frederikshavn skrives under 11te de i Aalb. Av. Følgende: "Efter den herværende preussiske Consul, Commerceraad Kalls Foranstaltning, har en nærmere Undersøgelse angaaende det i Læss Rende sjunkne Skib været foretaget, og fik man derved temmelig Vished om, at det er Briggen "Caroline, hjemmehørende i Svinemunde, ført af Capt. Spranger, kommende fra Bremen med Ladning af Stykgods.
Aarhuus Stifts-Tidende, 1847-01-20
Hr. Kall venter med det Første hertil fra London et Dykkerapparat, hvormed han til Foraaret agter at gjøre Forsøg paa denne Brigs Optagelse. Hans Anmeldelse herom skal allerede være afgiven til Amtet."
Aarhuus Stifts-Tidende, 1847-01-20
Det Müllerske Skuespillerselskab gjør megen Lykke i Aalborg. J Onsdags opførte det Oehlenschlægers Amleth. At Forventningen var i høi Grad spændt, det beviser noksom det talrige Besøg, denne Forestilling havde hidkaldt, og Udførelsen af dette Mesterværk var i det Hele taget Stykket værdig og gjorde fortjent Lykke. Hr. Petersen, der udførte Amleths Rolle, blev derefter fremkaldt. Næste Forestilling: "Ørkenens Søn, vandt ligeledes fortjent Bifald. M. Henrichsens "Parthenia" overtraf i Sandhed næsten Alt, hvad vi endnu have seet af denne talentfulde Kunstnerinde. Hr. Petersens Jngomar var en ny Triumph for denne sikkre Kunstner. (Aalb. Borgerven.)
Aarhuus Stifts-Tidende, 1847-01-20
Kornpriserne i Randers vare den 15de Jan. følgende: Rug 7 Rbd. 3 Mk. a 7 Rbd. 5 Mk.; 2d. Byg 5 Rbd. 4 Mk. a 5 Rbd. 5 Mk.; Grad. Dito 4 Rbd. 3 Mk. a 4 Rbd. 4 Mk.; hvid Havre 3 Rbd. 4 Mk. a 4 Rbd. (Hos Kjøbmændene.) (Rd. Av.)
Aarhuus Stifts-Tidende, 1847-01-20
Literatur. Dr. Rudelbach har begyndt Udgivelsen af en Række Christelige Biographier, eller Christi Vidners Liv og Kamp og Død, fremstillet for christelige Læsere af alle Stænder." Det første Hefte indeholder: "Det blodige Fiirkløver eller de første evangeliske Martyer i Nederlandene."
Aarhuus Stifts-Tidende, 1847-01-20
Stændervalg. Paa Langeland der tilligemed Thorseng og det sydlige Fyen udgjør 14de Landdistrict, har Professor Clausen ved det virkelige Valg paa Stænderdeputeret faaet 177 og Proc. B. Christensen 175 Stemmer. - J det 10de Landdistrict har Professor Clausen ved Prøvevalg faaet 294 St. til Deputeret, og i 2det Landdistrict (Khvns Amt) er ligeledes ved et Prøvevalg Frihedens hvitfortjente Veteran, Agerbrugets, Folkets og Bondens, gjennem et langt og virksomt Liv fuldkommen prøvede Talsmand, Kammerraad Drewsen, med en betydelig Deel Stemmer bleven udkaaret til Districtets Deputeret.
Aarhuus Stifts-Tidende, 1847-01-20
Befordringer og Afgang. Hs. M. har allerne besk. Regimentschirurg Jbsen til Lector i Anatomien ved Khvns Universitet, og Cand. theol. F. Milo til Sognepræst for Kornerup og Svogersløv M. i Sjælland.
Aarhuus Stifts-Tidende, 1847-01-20
Ledige Embeder. Tjæreby og Alsønderup Sognekald i Sjælland. – Skjelby og Gundersløv Sognekald, ligeledes i Sjælland.
Aarhuus Stifts-Tidende, 1847-01-20
Aarhuus, den 19de Januar. Jfølge Jndbydelse af dHrr. Consul Herskind, Kjøbmændene Hammershøi og Bentzen, Jnstitutbestyrer Kraiberg og Skomagermester Ludvigs afholdtes igaar Aftes Prøvevalg paa Byens Raadhuus. Forsamlingen var meget talrig, og den herskende Stemning afgav et utvetydigt Vidnesbyrd om, at man hermed spændt Jnteresse imødeseer de forestaaende Stændervalg, der uden Tvivl ville have en afgjørende Jndflydelse paa vort Fædrelands Skjæbne.